# Aurinkomatkat

### Wikipedia

Aurinkomatkojen logo

Oy Aurinkomatkat — Suntours Ltd Ab on Suomen suurin valmismatkojen järjestäjä. Se kuuluu Finnair-konserniin. Matkavalikoima sisältää ranta- ja kaupunkilomia, risteilyjä, kiertomatkoja ja omatoimimatkoja. SunGolf-matkoja järjestetään 11 maahan, SunSki-matkoja Alpeille ja SunSail-purjehduslomia Välimerelle.

Aurinkomatkoilla on puhelinmyynnin ja verkkokaupan lisäksi omat myyntitoimistot Helsingissä, Lahdessa, Oulussa, Tampereella ja Turussa. Aurinkomatkojen tuotantoa myy myös noin 330 valtuutettua matkatoimistoa.

## [muokkaa] Historiaa

Aurinkomatkat on perustettu vuonna 1963.

Aurinkomatkat käynnisti vuonna 1999 kestävän matkailun ohjelman. Osana ohjelmaa matkanjärjestäjä aloitti vuonna 2005 hotellien luokittelun ympäristöystävällisyydestä kertovilla pisaratunnuksilla.

Aurinkomatkat järjesti vuosia osassa kohteitaan lapsille tarkoitettua Tenavakerhoa. Vuonna 2005 se korvattiin kaikenikäisille tarkoitetulla Fun&Sun -vapaa-ajanohjelmalla. Osassa Fun&Sun-kohteita kuitenkin toimii pari kertaa viikossa oppaiden valvoma lapsiparkki.

## [muokkaa] Aurinkomatkoille myönnettyjä palkintoja

Matkaopas-lehden lukijatutkimuksessa Aurinkomatkat on äänestetty Suomen parhaaksi matkanjärjestäjäksi kategorioissa "palvelultaan paras matkanjärjestäjä" sekä "hinta-laatusuhteeltaan paras matkanjärjestäjä" vuosina 2005 ja 2006 [1]. Vuonna 2006 Aurinkomatkat voitti myös uuden kategorian "paras kaupunkimatkojen järjestäjä" [2].

Aurinkomatkat on valittu Reader's Digestin (Suomessa Valitut Palat) European Trusted Brands -tutkimuksessa Suomen parhaaksi kategoriassa "matkatoimistot" useana vuonna peräkkäin, viimeksi vuonna 2006. Suomessa kyselyyn vastaa vuosittain noin 1 600 Valitut Palat -lehden tilaajaa. [3]

## [muokkaa] Lähteet

1. ↑ Matkaopas-lehti 2/2005 ja Matkaopas-lehti 1/2006
2. ↑ Matkaopas-lehti 1/2006
3. ↑ Valitut Palat -lehti ja lehden kotisivut

## [muokkaa] Aiheesta muualla

- Aurinkomatkojen verkkosivut

| Tämä yritystä käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/u/r/Aurinkomatkat.html

Luokat: Yritystyngät | Suomalaiset yhtiöt | Matkatoimistot

##### Views

- Artikkeli
- Keskustelu
- Nykyinen versio

##### Etsi